CELEX: 32020D1168
Language: bg
Date: 2020-08-06 00:00:00
Title: Решение за изпълнение (ЕС) 2020/1168 на Комисията от 6 август 2020 година за изменение на Решение за изпълнение (ЕС) 2016/587 относно ефективни външни светлини със светодиоди в пътнически автомобили, способни да използват някои алтернативни горива (текст от значение за ЕИП)

7.8.2020   
               
               
                  BG
               
               
                  Официален вестник на Европейския съюз
               
               
                  L 258/27
               
            
         РЕШЕНИЕ ЗА ИЗПЪЛНЕНИЕ (ЕС) 2020/1168 НА КОМИСИЯТА
         от 6 август 2020 година
         за изменение на Решение за изпълнение (ЕС) 2016/587 относно ефективни външни светлини със светодиоди в пътнически автомобили, способни да използват някои алтернативни горива
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2019/631 на Европейския парламент и на Съвета от 17 април 2019 г. за определяне на стандарти за емисиите на CO2 от нови пътнически леки автомобили и от нови леки търговски превозни средства и за отмяна на регламенти (ЕО) № 443/2009 и (ЕС) № 510/2011 (1), и по-специално член 11, параграф 4 от него,
         като има предвид, че:
         
                     (1)
                  
                  
                     На 19 ноември 2019 г. производителите FCA Italy S.p.A, Jaguar Land Rover LTD, OPEL Automobile GmbH-PSA, Automobiles Citroen, Automobiles Peugeot, PSA Automobiles SA, Renault, Škoda Auto a.s и Ford-Werke GmbH („заявителите“) подадоха съвместно искане съгласно член 12а от Регламент за изпълнение (ЕС) № 725/2011 (2) на Комисията да бъде изменено Решение за изпълнение (ЕС) 2016/587 (3) на Комисията така, че ефективните външни светлини със светодиоди на превозното средство, одобрени като иновативна технология по силата на посоченото решение, да обхващат светлините в пътнически автомобили, способни да използват някои алтернативни горива.
                  
               
                     (2)
                  
                  
                     По-специално заявителите поискаха Решение за изпълнение (ЕС) 2016/587 да обхване ефективното външно осветление със светодиоди в пътнически автомобили, способни да използват втечнен нефтен газ (ВНГ), сгъстен природен газ (СПГ) или етанол (Е85), както и да се коригират някои коефициенти в методологията за изпитване за определяне на намаленията на емисиите на CO2.
                  
               
                     (3)
                  
                  
                     Комисията оцени искането в съответствие с член 11 от Регламент (ЕС) 2019/631, с Регламент за изпълнение (ЕС) № 725/2011, както и с Техническите указания за изготвяне на заявления за одобряване на иновативни технологии съгласно Регламент (ЕО) № 443/2009 на Европейския парламент и на Съвета (4) и Регламент (ЕС) № 510/2011 на Европейския парламент и на Съвета (5) (версия от юли 2018 г.) (6).
                  
               
                     (4)
                  
                  
                     С оглед на нарастващото използване на ВНГ и СПГ в нови леки пътнически автомобили е целесъобразно да се поясни, че намаленията на емисиите на CO2 в резултат на използването на ефективни външни светлини със светодиоди в превозните средства, способни да използват такива горива, следва да се вземат предвид като намаления на емисиите на CO2, дължащи се на иновативна технология.
                  
               
                     (5)
                  
                  
                     По отношение на автомобилите, използващи като гориво ВНГ и СПГ, за които могат да се добавят някои специфични за съответното гориво коефициенти, методологията, посочена в приложението към Решение за изпълнение (ЕС) 2016/587, се смята за подходяща за определяне на намалението на емисиите на CO2, дължащо се на използването на светодиоди в леките автомобили, използващи като гориво ВНГ и СПГ.
                  
               
                     (6)
                  
                  
                     Що се отнася до Е85, поради ограничената му наличност на пазара на Съюза като цяло, това гориво не следва да се разграничава от бензина за целите на методологията за определяне на икономиите на СО2.
                     
                  
               
                     (7)
                  
                  
                     Поради това Решение за изпълнение (ЕС) 2016/587 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение за изпълнение (ЕС) 2016/587 се изменя, както следва:
            
                        1)
                     
                     
                        Член 2, параграф 1 се изменя, както следва:
                        
                                    а)
                                 
                                 
                                    уводното изречение се заменя със следното:
                                    
                                       „1.   Производителят може да подаде заявление за сертифициране на намалението на емисии на CO2, дължащо се на използването на една или няколко външни светлини със светодиоди, предназначени за използване в превозни средства с двигател с вътрешно горене от категория М1 или в хибридни електрически превозни средства без външно зареждане от категория М1 (NOVC-HEV), отговарящи на точка 3 от параграф 5.3.2 от приложение 8 към Правило 101 на Икономическата комисия за Европа на Организацията на обединените нации, включително превозни средства, способни да използват като гориво втечнен нефтен газ (ВНГ), сгъстен природен газ (СПГ) или Е85 в допълнение към бензин или дизелово гориво, или комбинация от тези горива, при условие че превозните средства са оборудвани с една от следните светлини със светодиоди или с комбинация от тях:“
                                    
                                 
                              
                                    б)
                                 
                                 
                                    Във втората алинея позоваването на член 9, параграф 1 се заменя с „член 9, параграф 1, буква а)“;
                                 
                              
                  
                        2)
                     
                     
                        В член 3 се добавят следните параграфи 3 и 4:
                        
                           „3.   Когато ефективните външни светлини със светодиоди са монтирани в двугоривно превозно средство или превозно средство, предназначено да работи със смес от горива, органът по одобряването вписва намалението на емисиите на СО2, както следва:
                           
                                       а)
                                    
                                    
                                       за двугоривни превозни средства, работещи с бензин и газообразни горива, стойността на намалението на емисиите на CO2 по отношение на ВНГ или СПГ;
                                    
                                 
                                       б)
                                    
                                    
                                       за превозни средства, предназначени да работят със смес от горива, работещи с бензин и Е85, стойността на намалението на емисиите на CO2 по отношение на бензина.
                                    
                                 
                        
                           4.   Сертифицираното намаление на емисиите на CO2, записано с позоваване на код № 19 за екоиновации, може да бъде взето предвид само при изчисляването на средните специфични емисии на производителите до 31 декември 2020 г.“
                        
                     
                  
                        3)
                     
                     
                        Приложението се изменя, както следва:
                        
                                    а)
                                 
                                 
                                    точка 2 се изменя, както следва:
                                    
                                                i)
                                             
                                             
                                                вписване CF се заменя със следното:
                                                „CF — коефициент на преобразуване съгласно посоченото в таблица 3“;
                                             
                                          
                                                ii)
                                             
                                             
                                                вписване VPe се заменя със следното:
                                                „VPe — Консумирана полезна мощност, съгласно посоченото в таблица 2“;
                                             
                                          
                              
                                    б)
                                 
                                 
                                    В точка 6, вписване VPe, включително таблица 2, и вписване CF, включително таблица 3, се заменят със следното:
                                    „VPe : Консумирана полезна мощност съгласно посоченото в таблица 2
                                    
                                       Таблица 2
                                    
                                    
                                       Консумация на гориво за единица полезна енергия
                                    
                                    
                                                Тип двигател
                                             
                                             
                                                Консумация на гориво за единица полезна енергия (Vpe) [l/kWh]
                                             
                                          
                                                Бензин/E85
                                             
                                             
                                                0,264
                                             
                                          
                                                Бензин/E85 с турбокомпресор
                                             
                                             
                                                0,280
                                             
                                          
                                                Дизелово гориво
                                             
                                             
                                                0,220
                                             
                                          
                                                ВНГ
                                             
                                             
                                                0,342
                                             
                                          
                                                ВНГ с турбокомпресор
                                             
                                             
                                                0,363
                                             
                                          
                                                 
                                             
                                             
                                                Консумация на гориво за единица полезна енергия (Vpe) [m3/kWh]
                                             
                                          
                                                СПГ (G20)
                                             
                                             
                                                0,259
                                             
                                          
                                                СПГ (G20) с турбокомпресор
                                             
                                             
                                                0,275
                                             
                                          CF: Коефициент на преобразуване, както е определен в таблица 3
                                    
                                       Таблица 3
                                    
                                    
                                       Коефициент на преобразуване на горивото (CF)
                                    
                                    
                                                Вид гориво
                                             
                                             
                                                Коефициент на преобразуване (CF) [g CO2/l]
                                             
                                          
                                                Бензин/E85
                                             
                                             
                                                2 330 
                                             
                                          
                                                Дизелово гориво
                                             
                                             
                                                2 640 
                                             
                                          
                                                ВНГ
                                             
                                             
                                                1 629 
                                             
                                          
                                                 
                                             
                                             
                                                Коефициент на преобразуване (CF) [gCO2/m3]
                                             
                                          
                                                СПГ (G20)
                                             
                                             
                                                1 795 “
                                             
                                          
                              
                  
         
            Член 2
            Настоящото решение влиза в сила на двадесетия ден след деня на публикуването му в Официален вестник на Европейския съюз.
            
         
         
            Съставено в Брюксел на 6 август 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 111, 25.4.2019 г., стр. 13.
         
            (2)  Регламент за изпълнение (ЕС) № 725/2011 на Комисията от 25 юли 2011 г. за установяване на процедура за одобрение и сертифициране на иновативни технологии за намаляване на емисиите на CO2 от пътнически автомобили съгласно Регламент (ЕО) № 443/2009 на Европейския парламент и на Съвета (ОВ L 194, 26.7.2011 г., стр. 19).
         
            (3)  Решение за изпълнение (ЕС) 2016/587 на Комисията от 14 април 2016 г. за одобряване на технологията, използвана при ефективни външни светлини със светодиоди, като иновативна технология за намаляване на емисиите на CO2 от пътнически автомобили съгласно Регламент (ЕО) № 443/2009 на Европейския парламент и на Съвета (ОВ L 101, 16.4.2016 г.,стр.17).
         
            (4)  Регламент (ЕО) № 443/2009 на Европейския парламент и на Съвета от 23 април 2009 г. за определяне на стандарти за емисиите от нови леки пътнически автомобили като част от цялостния подход на Общността за намаляване на емисиите на CO2 от лекотоварните превозни средства (OВ L 140, 5.6.2009 г., стp. 1).
         
            (5)  Регламент (ЕС) № 510/2011 на Европейския парламент и на Съвета от 11 май 2011 г. за определяне на стандарти за емисиите от нови леки търговски превозни средства като част от цялостния подход на Съюза за намаляване на емисиите на CO2 от лекотоварните превозни средства (OВ L 145, 31.5.2011 г., стp. 1).
         
            (6)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf